"Setswana Puo ya Gae (HL)/P2 24 DBE/Ngwanaitseele 2022 NSC – Kaedi ya go Tshwaya POTSO 18: POTSO YA TLHAMO GA SE LORATO – MJ Magasa ELA TLHOKO: Mo tlhamong ya motlhatlhojwa go tshwanetse ga akarediwa dintlha tse di fa tlase. Go tlaa dirisiwa ruboriki ya maduo a a kana ka 25 go tshwaya tlhamo ya motlhatlhojwa.  Ke boammaaruri gore fa re le batho ga re a tshwanela go ja mofufutso wa phatla tsa ba bangwe gonne re lometsa beng ditsabona.  Mo terameng ya 'Ga se Lorato' re kopana le makgarebe a ga Motsamai a a sa tseyeng tlhagiso e tsia ka ba ne ba ja mofufutso wa phatla ya ga Motsamai mme ba mo itsa ditsagagwe ena le ba lapa la gagwe.  Lekgarebe la ga Motsamai la ntlha e bong Angeline le itlhokomolositse gore le tshwanetse go itse gore motho o ja mofufutso wa phatla ya gagwe, mme le se ka la dirisa madi a ga Motsamai. Fa le ne le batla ntlo e e mabonomantle le tshwanetse go ikagela yona ka dithata tsa lona, mme le se ka la dirisa madi a ga Motsamai. Madi a Motsamai a a adimileng kwa tirong go mo agela ntlo, le a ba neng ba a senya kwa dihoteleng le kwa dithabeneng fa a amogetse, ga a mo lebagana ka e se a gagwe, mme e le a ga Gadifele le bana ba gagwe.  Suzan lekgarebe la ga Motsamai la bobedi, o ne a le mo maikaelelong a go ja mofufutso wa phatla ya gagwe. O ne a tshwanetse go itse gore fa a batla bene le lebenkele a di ithekele ka madi a a a diretseng, mme a se ka a batla go ja mo dikikeng jaaka fa a ne a dira ka Motsamai. Madi a Motsamai a a adimileng kwa tirong go mo rekela bene le go mo agela lebenkele ga se a mofufutso wa gagwe, mme ke a bana ba ga Motsamai le mogatse.  Lekgarebe le lengwe la ga Motsamai e bong Gladys le lona le ipeile go tswelela ka mofufutso wa ga Motsamai. Fa le ne le batla go epa metsi mo legoreng la lona le tshwanetse le dire ka thata jaaka go dirwa ke batho ba bangwe go fitlhelela se ba se batlang. Fa le batla go tlhabolola marulelo a ntlo, le kokoanye madi a a lekaneng go ntšhwafatsa ntlo ya lona, mme le tile go dira Motsamai moretlwa wa tsela le roba mo le sa jalang gona.  Makgarebe a ga Motsamai ka ntlha ya go ja mofufutso wa gagwe, ba ne ba lomeletsa mosadi le bana ba gagwe lerato la motsadi le la ga mogatse ka ntlha ya go nna mo nageng le go tlamela bana ba e seng ba gagwe fa ba gagwe ba ja dintlhwa.  Bana ba ga Motsamai ba ne ba tshela bokete ka ba ne ba idiwa go nna le rraabona. Ba ne ba lomelediwa tlhokomelo ya rraabona e bile batho ba ne ba setse ba ba sotla ba re ba bolawa ke tlala. Emang o ne a setse a babaletswe le ke sekolo e kete a ka se tlogela. Diaparo tsa gagwe di ne di le mantabola. Fa a tshameka kwa sekolong a bidiwa 'arme skepsel.'  O ne a nna mo ntlong e e manobonobo e bile e na le motlakase fa bana ba gagwe le mogatse ba kwa lelapeng la gagwe ba tshuba ka kurwane.  Angeline o diretse Morake boswa ba ntlo jo bana ba ga Motsamai ba se nang bona.  Motsamai o boetse a tlamela morwa Suzan e bong Sentebaleng le bomonnawe ka go ba direla boswa jwa lebenkele mme a itsa bana ba gagwe boswa boo. Kwalololo e ileditswe Phetla"